**Norādījumi par Latvijas valsts budžeta finansētās programma**

**“Atbalsts brīvprātīgo darbam”**

**projekta pieteikuma veidlapas A 2. sadaļas aizpildīšanu**

**A 2. Projekta iesniedzēja līdzšinējā pieredze brīvprātīgā darba organizēšanā un/vai koordinēšanā:**

*Lūdzam sniegt informāciju par projekta iesniedzēja pieredzi pēdējo 5 (piecu) gadu laikā (2017.- 2021.gadā un 2022. gadā līdz pieteikumu iesniegšanas termiņa beigām:*

1. *kopā 3 (trīs) gadu pieredze brīvprātīgā darba organizēšanā un/vai koordinēšanā, kurā kopā ir bijuši vismaz 100 brīvprātīgie;*

*vai*

1. *ir pieredze 2 (divu) tādu pasākumu organizēšanā un/vai koordinēšanā, kur kopā bijuši iesaistīti vismaz 100 brīvprātīgie. Katrā pasākumā atsevišķi iesaistīto brīvprātīgo skaits var būt mazāks kā 100, bet par abiem pasākumiem kopā jābūt vismaz 100 brīvprātīgajiem.*

|  |  |  |  |
| --- | --- | --- | --- |
| **Pasākuma nosaukums** | **Galvenās aktivitātes** | **Īstenošanas periods** | **Brīvprātīgo skaits** |
|  |  |  |  |
|  |  |  |  |
|  |  |  |  |

Aizpildot projekta pieteikuma A2. sadaļu ir būtiski norādīt brīvprātīgā darba veicēju apjomu, par kuru ir iespējams iesniegt dalībnieku skaita apliecinošus dokumentus.

Lai nepaildzinātu projektu pieteikumu vērtēšanas procesu, iesniedzot projekta pieteikumu aicinām tam pievienot dokumentus, kas apliecina, ka projekta iesniedzējs ir organizējis un/vai koordinējis pasākumus, iesaistot tajos vismaz 100 brīvprātīgos.

**Apliecinošie dokumenti var būt:**

* brīvprātīgā darba līgumi (var pievienot arī tikai pirmo līguma lapu, ja tajā ir iekļauta visa nepieciešamā informācija);
* reģistrācijas saraksti, kur norādīti brīvprātīgā darba veicēji, galvenie darba pienākumi un laiks, kad brīvprātīgais darbs ir veikts;
* citi dokumenti.

Projekta pieteikuma A 2. sadaļā aicinām norādīt projekta iesniedzēja pieredzi brīvprātīgā darba organizēšanā un/vai koordinēšanā atbilstoši Konkursa nolikuma 3.1.2.1. vai 3.1.2.2. punktam, kas attiecas uz projekta iesniedzēju:

1. **pasākuma nosaukums** (t.sk. projekti, kampaņas un citas aktivitātes) –

* ja attiecināms Konkursa nolikuma **3.1.2.1.punkts**, jānorāda projekta iesniedzēja 3 gadu laikā nepārtrauktā periodā organizētus pasākumus un/vai pasākumus, kuros projekta iesniedzējs kopā ir koordinējis vismaz 100 brīvprātīgos;
* ja attiecināms Konkursa nolikuma **3.1.2.2.punkts**, jānorāda 1 vai 2 pasākumi, kuros vienā vai abos kopā ir bijuši iesaistīti vismaz 100 brīvprātīgie, un kurus organizējis un/vai koordinējis ir projekta iesniedzējs;

1. **galvenās aktivitātes** – jānorāda galvenās aktivitātes, ko pasākuma ietvaros ir veikuši brīvprātīgā darba veicēji;
2. **īstenošanas periods** – jānorāda periods, kad projekta iesniedzējs ir organizējis un/vai koordinējis norādītās brīvprātīgā darba aktivitātes;
3. **brīvprātīgo skaits** – jānorāda brīvprātīgā darba veicēju skaits, kas ir bijuši iesaistīti norādītajā pasākumā.